Júlio Meirinhos

Júlio Santana Meirinhos (Sebilha, 5 de Dezembre de 1954) fui l deputado que tubo la einiciatiba de fazer recoincer ouficialmente la Lhéngua Mirandesa.

 Biografia 
Júlio Meirinhos naciu an Spanha, filho d'eimigrantes pertueses, mas bino, inda nino, pa Miranda de l Douro, adonde se fizo home. Lhicenciou-se an Dreito pula Ounibersidade de Coimbra an 1978.Barroso da Fonte, Dicionário dos mais ilustres Transmontanos e Alto Durienses, Volume 2, Página 219, Editora Cidade Berço, Guimarães, 2001 - https://www.wook.pt/livro/dicionario-dos-mais-ilustres-transmontanos-e-alto-durienses-vol-ii-barroso-da-fonte/117480  

Fui Persidente de la Cámara de Miranda de l Douro antre 1979 i 1986, Bice-Persidente de la Comisson regional de Turismo do Nordeste Stransmontano antre 1984 i 1986, Persidente de l Agrupamento de Municípios de la Tierra Frie Stransmontana de 1984 a 1994, Delegado regional de ls Municípios Stransmontanos junto de la EDP de 1983 a 1986), Bice-Persidente de l Cunselho Diretibo de la Fundaçon Antero de Quental, Bice-Persidente de l Cunselho Fiscal de la Assemblé Nacional de Municípios, i Deputado a la Assemblé de la República, siempre pul PS. A níble de l PS tamien oucopou bários cargos, zde Persidente de la Federaçon çtrital a nembro de l Comisson Nacional. 

Apuis fui até Macau i ende fui Secretário-Giral de l Leal Senado antre 1987 i 1990. Cuntinou cumo Notário pribatibo de l Leal Senado (1987-1990), Juiç de Dreito de l Tribunal de Macau (1987), Persidente de l Tribunal Administratibo i Cuontas de Macau (1987-1990), Sócio Fundador de l Anstituto Jurídico de Macau (1988) i Secretário-Giral de l Clube Militar de Macau (1988-1989). 

An 1990 boltou a concorrer i a ganar la Cámara de Miranda. An 1995 boltou a ser eileito deputado a la Assemblé de la República, cun mandato suspenso, pa cordenar l porgrama de zambolbimento Antegrado de l Bal de l Côa. Fui el cumo deputado que tubo la einiciatiba legislatiba de l Porjeto de Lei n.º 534/VII - Recoincimento Ouficial de Dreitos Lhenguísticos de la Quemunidade Mirandesa, de 5 de Junho de 1998.

Ten bários prémios i cundecoraçones. Tamien ye outor de alguns trabalhos, cumo: Reforma Administratiba Ultramarina an Macau i la Coperaçon stransfrunteiriça antre Trás ls Montes i la porbíncia de Çamora.

 Referências 

Política
Catadorie:Lhéngua mirandesa

Catadorie:Nacidos an 1954